Source: https://sportulsatmarean.ro/index.php/baschet/item/3029-baschet-csm-satu-mare-a-inceput-pregatirea-pentru-noul-sezon
Timestamp: 2018-10-18 20:39:22+00:00

Document:
La primul antrenament, alături de antrenorul secund, Octavian Boian și de preparatorul fizic, Anzik Arnold, au fost prezente 12 jucătoare: Andra Mandache, Andrea Olah-Orosz, Adina Pop, Alexandra Uiuiu, Andreea Lazăr, Andreea Huțanu, Roxana Pane, Diana Moldoveanu, Ana Maria Kadar, Matea Tavic, Brittany Denson, Kika Baltic. Urmează să se alăture echipei Dleisha Lloyd și Promice Amukamara.
Primul joc din această toamnă va avea loc sâmbătă, 22 septembrie, sătmărencele urmând să întâlnească echipa din Miskolc. Va fi meciul de prezentare înainte de startul sezonului, primul joc oficial urmând să se dispute miercuri, 26 septembrie, în primul tur al Cupei României contra echipei Rapid București.
Marți, la sediul Federației Române de Baschet a avut loc tragerea la sorți pentru stabilirea jocurilor din prima fază a Ligii Naționale de Baschet Feminin, dar și tragerea la sorți a meciurilor din cadrul primei faze a Cupei României. La startul sezonului 2018-2019 vor fi prezente 13 echipe feminine, împărțite în două grupe:
GRUPA A: ACS Sepsi Sic Sfântu Gheorghe, CSM Satu Mare, CS Țara Bârsei 2011 Brașov, CS Universitatea Cluj-Napoca, CS Baschet Arad, CSM Târgoviște;
GRUPA B: CS Phoenix Constanța, CSU Oradea, CS Rapid București, CS Agronomia București, ACS KSE Târgu Secuiesc, CSM Alexandria, CSM Târgu Mureș;
Meciurile din prima fază a LNBF, sezonul 2018-2019, se desfășoară după sistemul fiecare cu fiecare (tur-retur) după care participantele din LNBF vor continua sa joace astfel:
Grupa Roșie: locurile 1-6 din Grupa A și locul 1 din Grupa B (7 echipe);
Grupa Galbenă: locurile 2-7 din Grupa B (6 echipe);
Și în această fază a competiției se joacă după sistemul fiecare cu fiecare (tur-retur), si se face clasamentul. Conform sistemului, echipele din Grupa Roșie + prima echipă din Grupa Galbenă vor forma o nouă grupa de opt echipe, care va juca în sistem play-off, iar celelalte echipe vor juca în alte grupe meciuri pentru stabilirea clasamentului final; În cadrul play-off-ului LNBF, sezonul 2018-2019, se vor juca trei tururi (sistem 3/5; etapa dublă cu o zi pauză); locurile 5-8 vor juca tururi de 2/3 jocuri; locurile 9-13 vor juca pentru clasament 5 jocuri repartizate în 2 turnee, de câte 2 și 3 zile;
Cupa României, sezonul 2018-2019:
În turul inaugural joacă doar echipele din Grupa A și Grupa B, în sistem tur-retur. Echipa ACS Sepsi Sic Sfântu Gheorghe (participantă Eurocup Women) fiind calificată direct în turul II. În urma tragerii la sorti, a rezultat următorul program (cu meciuri în 26 și 29 septembrie 2018):
CSM Satu Mare - CS Rapid București
CSM Alexandria - CS Agronomia București
CS Universitatea Cluj-Napoca - CS Phoenix Constanța
CSM Târgoviște - CSM Târgu Mureș
CSU Oradea - ACS KSE Târgu Secuiesc
FCC ICIM CSB Arad - CS Țara Bârsei 2011 Brașov
Cele șase echipe învingatoare din turul inaugural vor accede în faza următoare, unde, alături de o echipa lucky-looser și de ACS Sepsi Sic Sfântu Gheorghe, vor evolua în cadrul celui de-al doilea tur al Cupei României (cu meciuri în 27 februarie și 06 martie 2019).

References: CSM 
 CSM 
 CSM 
 CSM 

CSM 

CSM 

CSM 
 CSM